आलोचना के क्षेत्र में लघुकथा अवश्य अभी पीछे है किंतु स्थिति निराशाजनक नहीं है। इस दिशा में भी कार्य हो रहे हैं लघुकथा को दिशा देते सम्मेलन एवं गोष्ठियाँ भी अनेक भागों में हो रही है जिनसे लघुकथा नित्य प्रति विकास की ओर बढ़ रही है। देश के अनेक राज्यों में अनेक विश्वविद्यालयों से लघुकथा पर केन्द्रित दर्जनों शोध कार्य हो चुके है और हो भी रहे है। हिन्दी लघुकथाएँ भारतीय एवं विदेशी भाषाओं में अनूदित होकर विश्व की साहित्य प्रेमियों का ध्यान आकर्षित करने में सफल हो रही है।